Перш чым адправіцца па вызначаным маршруце і прыступіць да сваіх абавязкаў, Аляксандру трэба прайсці інструктаж, медыцынскі агляд і атрымаць пісталет Макарава. Усё зроблена, садзімся ў старэнькі “жыгулёнак” і накіроўваемся спачатку ў вёску Вецяра. Спыніўшыся ў гэтым населеным пункце, Іваньковіч адкрывае партфель, дзе захоўваюцца самыя важныя дакументы. Папер, бланкаў – вялікая колькасць. Тут жа, у машыне, піша позвы траім грамадзянам, якія здзейснілі не адно правапарушэнне ў нецвярозым стане, пасля чаго асабіста ў рукі ўручае вось такія “запрашэнні” з’явіцца ў аддзел міліцыі ў вызначаны тэрмін.